**ОБЩИНСКА ИЗБИРАТЕЛНА КОМИСИЯ – МОНТАНА**

**ПРОТОКОЛ № 119/26.07.2018 г.**

Днес 26.07.2018 г. в 12.00 часа, в гр. Монтана, ОИК – Монтана проведе заседание. На него присъстваха: /Габриела Димитрова, Петя Гачовска,Румен Гоцов, Елизабета Ценкова, Сергей Тихолов, Петко Петков, Атанаска Кръстева, Йордан Александров, Камелия Александрова, Цена Димитрова, Ивайло Иванов Георгиев/ единадесет от състава на ОИК – Монтана. Председателят на ОИК – Габриела Илиева Димитрова - Николова, откри заседанието.

Прочете проекта за дневен ред на ОИК- Монтана, а именно: Заседанието се проведе при следния дневен ред:

1. Разглеждане на постановление за спиране на досъдебно производство № 77/2018 г. по описа на РУ – Монтана и по пр. преписка № 75/2018 г. по описа на РП – Монтана.
2. Разни.

След което председателят на ОИК – Монтана даде думата на присъстващите да се изкажат относно дневния ред, имат ли забележки. Такива нямаше. Прикани членовете на ОИК – Монтана да гласуват поименно и явно относно дневния ред на заседанието.

ОБЩИНСКА ИЗБИРАТЕЛНА КОМИСИЯ МОНТАНА единодушно и поименно,

РЕШИ:

ПРИЕМА проекта за дневен ред на 26.07.2018 г. както следва:

1. Разглеждане на постановление за спиране на досъдебно производство № 77/2018 г. по описа на РУ – Монтана и по пр. преписка № 75/2018 г. по описа на РП – Монтана.
2. Разни.

По т.1 от дневния ред докладва г-жа Габриела Димитрова.

В ОИК – Монтана е постъпило постановление за спиране на досъдебно производство № 77/2018 г. по описа на РУ – Монтана и по пр. преписка № 75/2018 г. по описа на РП – Монтана.

От така представеното постановление е видно, че РП - Монтана е сезирана във връзка с гласуването на лицето Георги Владимиров Грънчаров в СИК № 123600002 - Чипровци и в СИК № 123600009- Белимел, които сеции се намират на територията на община Чипровци, обл. Монтана, относно проведените избори на 13.11.2016 г. [за президент и вицепрезидент на Република България - 2016](https://www.cik.bg/bg/pvr2016) г. , за престъпление по чл. 168, ал. 2 от НК.

С постановлението за спиране на досъдебното производство на прокурор Емил Овчаровна основание чл. 199, ал. 1 и чл. 244, ал. 1, т. 2 от НПК е постановено да бъде спряно ДП № ЗМ 77/2018 г. по описа на РУ – Монтана, пр. преписка № 75/2018 г. по описа на РП – Монтана за престъпление по чл. 168, ал. 1 от НК, на основание чл. 244, ал. 1 от НПК, както и препис да се изпрати на ЦИК и на РУ –Монтана за продължаване работата по издирване на извършителя.

След което председателят на комисията разясни - ОИК – Монтана с оглед разпоредбата на чл. 87 от ИК, има правомощия единствено и само по отношение за изборите на общински съветници и кметове на територията на община Монтана, но не и за изборите на президент и вицепрезидент на републиката проведени през 2016 г. За тези избори, съгласно разпоредбата на чл. 72 от ИК са в правомощията на РИК, а според **чл. 62**. (1) от ИК- „Районната избирателна комисия осъществява правомощията си за срок от деня на назначаването й до 14 дни след произвеждане на съответния вид избор”, т. е правомощията на РИК са прекратени.

Видно от изготвеното постановление на държавният обвинител, следва да бъде сезирана ЦИК, а не ОИК – Монтана, защото не са й в правомощията да извършава каквито и да е действия.

След което се премина към дебати. Такива имаше. Петко Петков изрази становище, че след като е сезирана ОИК – Монтана без да са налице разпоредбите по чл. 87 от ИК, предлага да бъде постановлението за спиране на досъдебното производство от 18.07.2018 г. на РП - Монтана изпратено до ЦИК по компетентност. За което предлага да се премине към процедурно решение в тази насока. Становището бяше подкрепено от Елизабета Ценкова, Цена Димитрова, Сергей Тихолов, Йордан Александров, Атанаска Ангелова, Петко Кирилов, Петя Гачовска, Румен Гоцов, Ивайло Георгие, Камелия Александрова. След което се премина към гласуване.

Общинска избирателна комисия Монтана, поименно и единодушно, взе следното,

ПРОЦЕДУРНО РЕШЕНИЕ:

ДА СЕ изпрати постановление за спиране на досъдебно производство № 77/2018 г. по описа на РУ – Монтана и по пр. преписка № 75/2018 г. по описа на РП – Монтана, на прокурор Емил Овчаров до ЦИК по компетентност.

По т. 2 Разни.

Процедурни въпроси бяха разгледани.

С оглед на изложеното повдигнат беше въпроса след приключване дейността и съобразно решение да се изпрани искане до ЦИК за заплащане за определяне на възнаграждения на членовете на ОИК - присъствали на заседанията/ дежурствата, поради което ОИК – Монтана, единодушно и поименно при следното,

ПРОЦЕДУРНО РЕШЕНИЕ:

ДА СЕ изпрати искане до ЦИК за 26.07.2018 г., окомплектовано съобразно решение № 2901-МИ/05.11.2015 г. на ЦИК за заплащане на проведените заседания/ дежурства за всички присъстващи от състава на ОИК – Монтана.

Поради изчерпване на дневния ред заседанието беше закрито.

**ПРЕДСЕДАТЕЛ:**

Габриела Димитрова - Николова

**СЕКРЕТАР:**

Румен Димитров Гоцов